Diari Oficial de la Generalitat Valenciana


Sumari del DOGV 2735, del 25-04-1996 (1996/838032)

RESOLUCIÓ de 22 de febrer de 1996, del conseller d'Obres Públiques Urbanisme i Transports, per la qual se substitueixen les concessions administratives de servei de transport públic regular permanent i d'ús general de viatgers per carretera entre Elx i Guardamar (V-981;A-33) i Almoradí-Elx amb filloles i prolongació (V-1145;A-38).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2735

Data del DOGV
:   25-04-1996

Secció del DOGV
:   ALTRES DISPOSICIONS

Número del document
:   1996/838032


Data del document
:   22-02-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 22 de febrer de 1996, del conseller d'Obres Públiques Urbanisme i Transports, per la qual se substitueixen les concessions administratives de servei de transport públic regular permanent i d'ús general de viatgers per carretera entre Elx i Guardamar (V-981;A-33) i Almoradí-Elx amb filloles i prolongació (V-1145;A-38).   
Antecedents de fet  
Primer  
Amb data 1 de juny de 1990, la Direcció General de Transports va dictar una resolució per la qual es va ordenar l'inici de l'expedient de substitució de determinades concessions de servei públic regular de transport de viatgers per carretera; resolució dictada de conformitat amb el que estableixen l'article 3 del Decret 20/1988, de 8 de febrer, del Consell de la Generalitat Valenciana, que regula la substitució de les concessions de serveis regulars de transport públic de viatgers per carretera, i l'article 1 de l'Ordre de 24 d'abril de 1990 de la Conselleria d'Obres Públiques, Urbanisme i Transports que el desplega.  
Segon  
Les concessions de servei de transport públic regular de viatgers per carretera la substitució de les quals es va iniciar en virtut de la resolució esmentada són les següents:  
- V-219; A-2 Callosa de Segura-Orihuela.  
- V-239; A-4 Crevillente-platja de Pinet i filloles.  
- V-981; A-33 Elx-Guardamar  
- V-1145; A-38 Almoradí-Elx amb filloles i prolongació.  
- V-3114; A-83 Alacant-Orihuela per la Marina, amb filloles.  
La tramitació conjunta de l'expedient de substitució d'aquestes concessions es fonamenta en l'article 5 del Decret 20/1988, de 8 de febrer, del Consell de la Generalitat Valenciana, que estableix que la Direcció General de Transports podrà acordar la tramitació conjunta dels expedients de substitució d'aquelles concessions en les quals la modificació de les respectives condicions puga tenir una influència recíproca.  
Tercer  
Adjunt a la resolució de data 1 de juny de 1990, la Direcció General de Transports va realitzar el projecte inicial de substitució de concessions de transport públic de viatgers d'ús general en el Baix Segura, de conformitat amb el que estableix l'article 1 de l'Ordre de 24 d'abril de 1990.  
Quart  
L'expedient instruït, juntament amb el projecte inicial, va ser posat de manifest en el Servei Territorial de Transports d'Alacant, a fi que durant el termini de 30 dies, els interessats pogueren presentar al·legacions. L'obertura d'aquest termini es va iniciar mitjançant anunci publicat en el Diari Oficial de la Generalitat Valenciana el dia 29 d'agost de 1990.  
Cinqué  
Sense perjudici de la publicació en el DOGV de l'obertura del termini esmentat per a efectuar al·legacions al projecte inicial, es va notificar als titulars de les concessions afectades directament o indirectament l'inici de l'expedient, adjuntant-hi una còpia del projecte inicial. Mitjançant un escrit de data 14 de juny de 1990, van rebre la notificació els concessionaris La Agostense, Vegabús, SA., La Albaterense, Autocares Costa Azul, SA, José Sánchez Martínez, Ricardo Sigüenza Berna i Autocares Jorpa, SL.  
Sisé  
Posteriorment, amb data 15 de juny de 1990 es va trametre a les corporacions locals afectades la notificació de l'inici de l'expedient de substitució de concessions del Baix Segura, a fi que, d'acord amb l'article 2 de l'Ordre de 24 d'abril de 1990, pogueren presentar les al·legacions pertinents. Aquesta notificació es va efectuar als ajuntaments d'Albatera, Algorfa, Alacant, Almoradí, Benejúzar, Beniferri, Benijófar, Bigastro, Callosa de Segura, Catral, Cox, Crevillente, Daya Nueva, Daya Vieja, Dolores, Elx, Formentera del Segura, Granja de Rocamora, Guardamar del Segura, Jacarilla, Orihuela, Rafal, Redován, Rojales, San Fulgencio i Torrevieja.  
Seté  
Tenint en compte que el contingut del projecte inicial redactat per la Direcció General de Transports afectava concessions de transport públic regular de viatgers la competència de les quals correspon a l'administració d'estat, part d'aquests concessionaris es troben en un expedient de substitució de concessió davant el Ministeri, amb data 14 de juny de 1990 es va trametre al Ministeri de Transports, Turisme i Comunicacions còpia del projecte inicial, a fi que emetera l'informe corresponent..  
Finalment, es va considerar procedent notificar l'inici de l'expedient al Servei Valencià de Salut, a fi de poder presentar les al·legacions pertinents, en relació amb les expedicions previstes en les diferents concessions a l'Hospital Comarcal d'Orihuela.  
Vuité  
En el període esmentat d'informació pública van comparéixer els concessionaris afectats La Agostense, SA i Autocares Costa Azul, SA, que van manifestar les al·legacions que hi estimaven pertinents, i posteriorment el Servei Territorial de Transports va emetre l'informe preceptiu amb data 10 de febrer de 1992.  
Nové  
Tenint en compte les actuacions realitzades, en especial l'informe del Servei Territorial d'Alacant, amb el resultat de la informació pública, i després de mantenir reunions amb els representants de les empreses concessionàries afectades, la Direcció General de Transports va realitzar el Projecte Base de Substitució de Concessions en el mes de març de 1993, de conformitat amb el que estableix l'article 3 de l'Ordre de 24 d'abril de 1990.  
Deu  
Amb data 11 de març de 1993, el Projecte Base de Substitució de Concessions va ser tramés a tots els titulars de les concessions afectades, així com a la Direcció General de Transports Terrestres del Ministeri d'Obres Públiques i Transports, a la Federació Provincial d'Empresaris de Transport Regular de Viatgers i a l'Associació Empresarial de Transport de Viatgers d'Alacant, a fi que en un termini no superior a un mes presentaren les modificacions de la seua concessió definides en el projecte base, d'acord amb el que estableix l'article 4 de l'Ordre d'aquesta Conselleria de 24 d'abril de 1990.  
Onze  
Al llarg del mes de maig de 1993, es van rebre en la Direcció General de Transports diversos escrits formulats per les empreses Vegabús, SA, La Agostense, Costa Azul, SA, i Manuela López González, així com per la Federació Provincial de Transports Interurbans, on es posen de manifest una sèrie de deficiències que segons el seu parer conté el projecte base, tant pel que fa al seu títol de concessió com a la resta de títols de concessió, i que els impossibilita descriure les modificacions que han de realitzar en el seu títol de concessió indicades en el projecte base.  
Dotze  
Com a conseqüència de la falta d'acord entre els concessionaris afectats en la interpretació d'alguns aspectes tècnics del projecte base, la Direcció General de Transports va iniciar una nova tanda de reunions entre les parts que va permetre una aproximació entre totes les posicions dels implicats en el procés de substitució de concessions.  
El consens a què es va arribar va motivar la redacció, per part de la Direcció General de Transports, del document complementari al projecte base de substitució de concessions del Baix Segura, que realitza determinades precisions al projecte base acceptades per tots els titulars de les concessions afectades.  
Tretze  
Tenint en compte les modificacions contingudes en el document complementari al projecte base, es va considerar pertinent notificar als concessionaris afectats el contingut íntegre del projecte, tal com va quedar definitivament redactat, a fi que en el termini d'un mes presentaren, degudament formalitzades, les modificacions indicades en el projecte base, de conformitat amb l'article. 4 de l'Ordre de 24 d'abril de 1990; notificació practicada mitjançant escrit de data 14 de novembre de 1995.  
Catorze  
Presentades les modificacions corresponents de les concessions afectades per tots els concessionaris, excepte per la mercantil La Agostense, SA, el Servei Territorial de Transports d'Alacant, amb data 10 de gener de 1996, va emetre l'informe oportú d'adequació el projecte base previst en l'article 5 de l'Ordre de 24 d'abril de 1990.  
Als fets anteriors els són d'aplicació els següents  
Fonaments de dret  
Primer  
La disposició transitòria segona de la Llei 16/1987, de 30 de juliol, d'Ordenació dels Transports Terrestres va establir en el punt quart, les condicions que resulten d'aplicació en el procediment de substitució de concessions; l'administració pot realitzar les modificacions dels serveis i de les seues condicions de prestació, necessàries per a una configuració i explotació de la xarxa de transports regulars més racional, i ha de mantenir en tot cas l'equilibri econòmic anteriorment existent.  
Segon  
El Decret 20/1988, de 8 de febrer, del Consell de la Generalitat Valenciana, regula la substitució de les concessions de serveis regulars de transport públic de viatgers per carretera, en l'àmbit de competències de la Generalitat Valenciana.  
Tercer  
L'Ordre de 24 d'abril de 1990, de la Conselleria d'Obres Públiques, Urbanisme i Transports, estableix el procediment per a la substitució de les concessions de serveis regulars de transport públic de viatgers per carretera.  
Quart  
El Decret 22/1993, de 8 de febrer, del Govern Valencià, prorroga el termini de cinc anys establit en l'article 9 del Decret 20/1988, de 8 de febrer, del Govern Valencià, per a emetre les resolucions definitives en els expedients de substitució de concessions, i atorga un nou termini de dos anys.  
Cinqué  
El Decret 22/1995, de 6 de febrer, del Govern Valencià, estableix una nova pròrroga de dos anys, addicional a la fixada en el Decret 22/1993, de 8 de febrer, per a les substitucions que afecten les concessions de serveis regulars de transport públic de viatgers per carretera sobre les quals l'administració considera necessari establir modificacions.  
D'acord amb tot el que s'ha exposat, resolc:   
1. Autoritzar la substitució de les concessions de servei regular de transport públic de viatgers per carretera, entre Elx i Guardamar (V-981;A-83), i la concessió entre Almoradí-Elx amb filloles i prolongació, (V-1145;A-38) per la nova concessió entre Callosa de Segura-Torrevieja-Elx i filloles (CVA-002).  
2. Atorgar posteriorment la nova concessió per substitució de l'actualment vigent, amb la redacció del plec corresponent de condicions tècniques, econòmiques i jurídiques que han de regir en l'explotació del servei, ajustades a les prescripcions de la Llei d'Ordenació dels Transports Terrestres.  
Contra aquesta resolució, que es definitiva en via administrativa, es pot interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la publicació en el Diari Oficial de la Generalitat Valenciana.  
Com a requisit per a la interposició d'aquest recurs, s'haurà d'efectuar la comunicació prèvia d'aquesta interposició a l'òrgan administratiu autor de l'acte, segons exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això, sense perjudici de poder interposar qualsevol recurs que estime procedent.   
València, 22 de febrer de 1996.- El conseller d'Obres Públiques, Urbanisme i Transports: Luis Fernando Cartagena Travesedo.